HR Službeni list Europske unije 227

32004R1345



SLUŽBENI LIST EUROPSKE UNIJE 22.07.2004.

UREDBA KOMISIJE (EZ) br. 1345/2004

od 22. srpnja 2004.

o izmjeni u specifikaciji naziva navedenog u Prilogu Uredbi (EZ) br. 1107/96 o registraciji oznaka zemljopisnog podrijetla i oznaka izvornosti (Scotch Lamb)

KOMISIJA EUROPSKIH ZAJEDNICA,

uzimajući u obzir Ugovor o osnivanju Europske zajednice,

uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1), a posebno njezin članak 9.,

budući da:

(1) U skladu s člankom 9. Uredbe (EEZ) br. 2081/92, nadležna tijela Ujedinjene Kraljevine zatražila su izmjene opisa i metode proizvodnje za naziv „Scotch Lamb”, koji je registriran kao zaštićena oznaka izvornosti Uredbom Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (2).

(2) Nakon razmatranja zahtjeva za izmjenu, odlučeno je da predložene izmjene nisu manje.

(3) U skladu s člankom 9. Uredbe (EEZ) br. 2081/92 i budući da izmjene nisu manje, primjenjuje se, mutatis mutandis, postupak iz članka 6.

(4) Odlučeno je da su izmjene u ovom predmetu u skladu s Uredbom (EEZ) br. 2081/92. Niti jedan prigovor u skladu s člankom 7. navedene Uredbe nije dostavljen Komisiji nakon objave gore navedenih izmjena u Službenom listu Europske unije. (3).

(5) Izmjene se stoga moraju registrirati i objaviti u Službenom listu Europske unije,

DONIJELA JE OVU UREDBU:

Članak 1.

Izmjene navedene u Prilogu I. ovoj Uredbi registriraju se i objavljuju u skladu s člankom 6. stavkom 4. Uredbe (EEZ) br. 2081/92.

Sažetak glavnih točaka specifikacije naveden je u Prilogu II. ovoj Uredbi.

Članak 2.

Ova Uredba stupa na snagu dvadesetog dana nakon dana objave u Službenom listu Europske unije.

Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 22. srpnja 2004. Za Komisiju Franz FISCHLER Član Komisije

(1) SL L 208, 24.7.1992., str. 1. Uredba kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).

(2) SL L 148, 21.6.1996., str. 1. Uredba kako je zadnje izmijenjena Uredbom (EZ) br. 526/2004 (SL L 85, 23.3.2004., str. 3.).

(3) SL C 99, 25.4.2003., str. 3. (Scotch Lamb).

PRILOG I.

UREDBA VIJEĆA (EEZ) br. 2081/92

IZMJENA U SPECIFIKACIJI ZAŠTIĆENE OZNAKE ZEMLJOPISNOG PODRIJETLA (Članak 9.)

Br. EZ: UK/0275/24.1.1994.

1. Registrirani naziv: ZOZP Scotch Lamb

2. Tražena(-e) izmjena (izmjene):

— poglavlje specifikacije: Naziv Opis Zemljopisno područje Dokaz izvornosti Metoda proizvodnje Veza Označivanje Nacionalni zahtjevi

— Izmjena (izmjene): Opis U svrhu boljeg odražavanja trenutne prakse, poštovanja zahtjeva potrošača u vezi s transparentnijim označavanjem i poboljšanjem kvalitete janjetine Scotch Lamb, sadašnji opis: „Proizvod se dobiva od janjadi koja su do zadnje faze uzgajana, tijekom najmanje dva mjeseca, zaklana i pripremljena na označenom području.” zamjenjuje se sljedećim: „Proizvod se dobiva od janjadi koja su okoćena, tijekom cijelog života uzgajana, zaklana i pripremljena na označenom zemljopisnom području. Životinje se proizvode i kolju u skladu sa sustavima osiguranja kakvoće koji odgovaraju europskoj normi EN 45011 (ISO Guide 65) čiji standardi, ocjenjivanje i učestalost ocjenjivanja odgovaraju onima koje je utvrdio podnositelj zahtjeva.” Metoda proizvodnje Gore navedena izmjena opisa zahtijeva izmjenu detalja metode proizvodnje. Nadalje, u vrijeme podnošenja prvotnog zahtjeva, janjetina Scotch Lamb skoro se nikada nije prodavala u smrznutom stanju. Iako takva praksa ni sada nije raširena, podnositelj zahtjeva želi brisati riječi „Proizvod se smije prodavati samo u svježem ili rashlađenom stanju” kako bi se omogućila prodaja janjetine Scotch Lamb u smrznutom stanju ako prerađivač to želi. Zato se sadašnji opis: „Janjad je do zadnje faze uzgajana u Škotskoj tijekom najmanje dva mjeseca. Zaklana je i pripremljena u skladu sa specifikacijama. Proizvod se smije prodavati u svježem ili rashlađenom stanju.” mijenja i glasi: „Janjad je okoćena i tijekom cijelog života uzgajana na označenom zemljopisnom području. Životinje se proizvode i kolju u skladu sa sustavima osiguranja kakvoće koji odgovaraju europskoj normi EN 45011 (ISO Guide 65) čiji standardi, ocenjivanje i učestalost ocjenjivanja odgovaraju onima koje je utvrdio podnositelj zahtjeva. Zaklane su i pripremljene na označenom zemljopisnom području u skladu sa specifikacijama.”

PRILOG II.

SAŽETAK

Uredba Vijeća (EEZ) br. 2081/92

„SCOTCH LAMB”

Br. EZ: UK/0275/24.1.1994.

ZOI ( ) ZOZP (X)

Ovaj sažetak sastavljen je samo u informativne svrhe. Potpune informacije, posebno u pogledu proizvođača proizvoda koje pokriva odnosni ZOI ili ZOZP, molimo potražite u potpunoj verziji specifikacije proizvoda dostupnoj na nacionalnoj razini ili kod Europske komisije (1).

1.

Odgovorni odjel u državi članici

Ime: Department for Environment, Food and Rural Affairs - Food Chain Marketing and Competitiveness Division

Adresa:

Room 338 Nobel House 17 Smith Square London, SW1P 3JR

Telefon: (44-207) 238 66 87

Telefaks: (44-207) 238 57 28

e-mail: rlf.feedback@defra.gsi.gov.uk

2.

Skupina

2.1. Ime: Quality Meat Scotland

2.2. Adresa: Rural Centre West Mains Ingliston Newbridge Midlothian - EH28 8NZ Telefon: (44-131) 472 40 40 Telefaks: (44-131) 472 40 38 e-mail: info@qmscotland.co.uk

2.3. Sastav: proizvođači (6 633), prerađivači (32), ostali (310)

3.

Tip proizvoda

4.

Specifikacija

4.1. Naziv: „Scotch Lamb”

4.2. Opis: Proizvod se dobiva od janjadi koja je okoćena, tijekom cijelog života uzgajana, zaklana i pripremljena na označenom zemljopisnom području. Životinje se proizvode i kolju u skladu sa sustavima osiguranja kakvoće koji odgovaraju europskoj normi EN 45011 (ISO Guide 65) čiji standardi, ocjenjivanje i učestalost ocjenjivanja odgovaraju onima koje je utvrdio podnositelj zahtjeva.

4.3. Zemljopisno područje: Područje obuhvaća kontinentalnu Škotsku, uključujući otoke uzduž zapadne obale, Orkney i Shetland.

4.4. Dokaz izvornosti: Od 19. stoljeća janjetina Scotch Lamb cijenjena je zbog svoje izvanredne kvalitete zahvaljujući tradicionalnom sustavu hranjenja, te je postigla visoku reputaciju na tržištu mesa Ujedinjene Kraljevine i šire.

4.5. Metoda proizvodnje: Janjad je okoćena i tijekom cijelog života uzgajana na označenom zemljopisnom području. Životinje se proizvode i kolju u skladu sa sustavima osiguranja kakvoće koji odgovaraju europskoj normi EN 45011 (ISO Guide 65) čiji standardi, ocjenjivanje i učestalost ocjenjivanja odgovaraju onima koje je utvrdio podnositelj zahtjeva. Zaklane su i pripremljene na označenom zemljopisnom području u skladu sa specifikacijama.

4.6. Povezanost: Kvaliteta i svojstva janjetine Scotch Lamb rezultat su ekstenzivne ispaše na karakterističnim škotskim pašnjacima.

4.7. Kontrolno tijelo:

Ime: Scottish Food Quality Certification

Adresa:

Royal Highland Centre 10th Avenue Ingliston Edinburgh - EH28 8NF

Telefon: (44-131) 335 66 15

Telefaks: (44-131) 335 66 01

e-mail: enquiries@sfqc.co.uk

4.8. Označivanje: ZOZP

4.9. Nacionalni zahtjevi: —

(1) Europska komisija - Opća uprava za poljoprivredu - Politika kakvoće poljoprivrednih proizvoda - B-1049 Bruxelles.